
שלום רב,


הנדון: פנייתך לפי חוק חופש המידע – הסכמה לטיפול רפואי במהלך לידה


במענה לפנייתך, ולאחר קבלת התייחסות היחידה המקצועית במשרד, הריני להשיבך את הדברים הבאים:

סעיף 2.3 לחוזר מנהל הרפואה "הנחיות להפעלת חדר לידה" (חוזר מס' 31/2012) קובע כי יש להחתים כל אישה המתקבלת ללידה, בין היתר, על טופס הסכמה לטיפולים רפואיים במהלך הלידה.

לחוזר זה מצורף נוסח "טופס הסכמה לטיפולים רפואיים במהלך הלידה", כשהיולדת מתבקשת לחתום שידוע לה שבמהלך הלידה ייתכן ויהיה צורך בביצוע פעולות שונות, וסעיף 1 לנספח קובע "הרכבת עירוי נרשם כדבר שבשגרה (לשם מתן נוזלים, תרופות ובמקרה הצורך דם)". יחד עם זאת, בתחתית הטופס יש מקום ייעודי עבור היולדת לציין אילו פעולות היא אינה מסכימה לקבל. 



בכבוד רב,


ענת אילוז, עו"ד
הממונה על העמדת מידע לציבור

